Bitininkiniai

Bitininkiniai (Meropidae) – žalvarninių (Coraciiformes) paukščių šeima.

Tai nedideli, ryškių spalvų paukščiai. Jų snapas plonas, ilgas, palinkęs žemyn. Kojos silpnos, nagai aštrūs. Lizdą suka urvuose. Deda apie 5–6 baltus kiaušinius.

 Mityba 
Bitininkiniai minta vidutinio dydžio ir stambiais įvairiais vabzdžiais. Priklausomai nuo geografinio regiono ir rūšies, skiriasi jų gaudomų vabzdžių įvairovė, bet daugelio šios paukščių genties rūšių mėgstamiausi yra plėviasparnių (Hymenoptera) būrio vabzdžiai, ypač bitės, taip pat kamanės, vapsvos, širšės. Pavyzdžiui, Ispanijoje po atliktų stebėjimų išaiškėjo, kad naminės bitės (Apis mellifera) sudaro didžiausią europinių bitininkų mitybos dalį – 69,4–82 %.

Taip pat minta ir šių būrių įvairiomis vabzdžių rūšimis: žirgeliais (Odonata), drugiais (Lepidoptera) ir jų vikšrais, tiesiasparniais (Orthoptera), ankstyvėmis (Plecoptera), lašalais (Ephemeroptera), vabalais (Coleoptera), termitais (Isoptera)birdspot.co.uk / Do Bee-Eaters Eat Bees?.

 Paplitimas pasaulyje 
Paplitę Afrikos, Eurazijos, Australijos atogrąžose, subtropikuose, ir tik dvi rūšys – vidutinių platumų klimato zonos pietinėse dalyse.

 Paplitimas Lietuvoje 
Lietuvoje aptinkama tik vienos tikrųjų bitininkų (Merops) genties viena rūšis:
 Europinis bitininkas (Merops apiaster); į Lietuvą užklysta nereguliariai, paprastai šiltuoju metų laiku ir retkarčiais atsitiktinės poros peri.birdlife.lt / SISTEMATINIS LIETUVOS PAUKŠČIŲ SĄRAŠAS (Paskutinis pataisymas 2018-11-29)ornitologija.lt / Bitininkas Merops apiaster

 Gentys ir rūšys 
IOC World Bird List / v11.2, kurios sąrašus sudaro tarptautinė ornitologų sąjunga, išskiria 3 gentis ir 30 rūšiųworldbirdnames.org / Todies, motmots, bee-eaters; IOC World Bird List / v11.2 (žemiau genčių ir jose esamų rūšių sąrašas pagal 2021 m. duomenis):
 Meropogon Bonaparte, 1850 – Sulavesiniai bitininkai; 1 rūšis
 Meropogon forsteni Bonaparte, 1850 – Sulavesinis bitininkas;

 Merops Linnaeus, 1758 – Tikrieji bitininkai; 27 rūšys, nors dalis ornitologų iš malajinių bitininkų (Merops viridis) rūšies atskira Merops americanus rūšimi išskiria populiaciją, gyvenančią Filipinuose, kiti mano, kad tai tik malajinių bitininkų Merops viridis americanus porūšis. Su Merops americanus būtų 28 rūšys.
 Merops albicollis	Vieillot, 1817 – Baltagurklis bitininkas;
 Merops apiaster Linnaeus, 1758 – Europinis bitininkas;
 Merops boehmi	Reichenow, 1882 – Bomo bitininkas;
 Merops breweri (Cassin, 1859) – Juodagalvis bitininkas;
 Merops bullockoides Smith, A, 1834 – Baltakaktis bitininkas;
 Merops bulocki Vieillot, 1817 – Raudongurklis bitininkas;
 Merops cyanophrys	(Cabanis & Heine, 1860);
 Merops gularis Shaw, 1798 – Juodasis bitininkas;
 Merops hirundineus Lichtenstein, AAH, 1793 – Kregždžiauodegis bitininkas;
 Merops lafresnayii Guérin-Méneville, 1843 – Etiopinis bitininkas;
 Merops leschenaulti Vieillot, 1817 – Rudagalvis bitininkas;
 Merops malimbicus	Shaw, 1806	 – Rožinis bitininkas;
 Merops mentalis Cabanis, 1889;
 Merops muelleri (Cassin, 1857) – Mėlyngalvis bitininkas;
 Merops nubicoides	Des Murs & Pucheran, 1846;
 Merops nubicus Gmelin, JF, 1788 – Raudonasis bitininkas;
 Merops oreobates (Sharpe, 1892) – Kalninis bitininkas;
 Merops orientalis	Latham, 1801 – Rytinis bitininkas;
 Merops ornatus Latham, 1801 – Vaivorykštinis bitininkas;
 Merops persicus Pallas, 1773 – Mėlynskruostis bitininkas;
 Merops philippinus Linnaeus, 1767 – Mėlynuodegis bitininkas;
 Merops pusillus Müller, PLS, 1776 – Nykštukinis bitininkas;
 Merops revoilii Oustalet, 1882 – Somalinis bitininkas;
 Merops superciliosus Linnaeus, 1766 – Žaliasis bitininkas;
 Merops variegatus	Vieillot, 1817 – Mėlynkrūtis bitininkas;
 Merops viridis Linnaeus, 1758 – Malajinis bitininkas;
 Merops viridissimus Swainson, 1837;

 Nyctyornis Jardine & Selby, 1830 – Naktiniai bitininkai; 2 rūšys.
 Nyctyornis amictus (Temminck, 1824) – Raudonbarzdis naktinis bitininkas;
 Nyctyornis athertoni (Jardine & Selby, 1828) – Melsvabarzdis naktinis bitininkas;

 Galerija 

 Šaltiniai 

Kategorija:Žalvarniniai paukščiai